Բեթի Չերչեր

Բեթի Չերչեր (Էլիզաբեթ Անն Դևար Կամերոն, ), արվեստի ադմինիստրատոր/արտ մենեջեր։ Ավստրալիայի ազգային պատկերասրահի տնօրեն (1990–1997)։

Կենսագրություն 
Բեթի Չերչերը ծնվել է Ավստրալիայի Քուինսլենդ նահանգի Բրիզբեն քաղաքում։ Սովորել է Somerville House դպրոցում. ուսման համար վճարում էր տատիկը։ 10-րդ դասարանում հեռացավ դպրոցից, որովհետև հայրը կարծում էր, որ դստերը պետք չէ բարձրագույն կրթություն։ 1972-1975 թվականներին Չերչերն աշխատել է The Australian ամսագրում՝ որպես արվեստի քննադատ, միաժամանակ՝ Արվեստի և դիզայնի դպրոցի դեկան։ 1982-1990 թվականներին արվեստի պատմություն է դասավանդել առաջադեմ Տեխնոլոգիայի Ֆիլիպ ինստիտուտում (Phillip Institute of Technology, այժմ՝ Royal Melbourne Institute of Technology), 1987-1990 թվականներին եղել է Արևմտյան Ավստրալիայի պատկերասրահի տնօրենը։ Պաշտոնից հեռացավ Ռոբերտ Հոլմսի հետ Պիեռ Բոնարի ստեղծագործության ձեռքբերման տարաձայնությունների պատճառով։ 1990 թվականին նշանակվել է Ավստրալիայի ազգային պատկերասրահի տնօրեն։

Պաշտոնավարման ընթացքում նրան անվանում էին "Betty Blockbuster", քանի որ առանձնահատուկ սեր էր տածում blockbuster հավաքածուների և ֆիլմերի նկատմամբ։ 1998 թվականի մարտի 1-ին Չերչերի նախաձեռնությամբ բացվեց պատկերասրահի արևելյան կառույցի նոր ցուցասրահների շենքը, որտեղ հնարավոր է իրականացնել մեծամասշտաբ մշտական ցուցահանդեսներ։

1996 թվականին Չերչերի որդին՝ Փիթերը նկարեց նոր դիմանկարը և այն անվանվեց «Բեթին տանը» և ընդգրկվեց «Արչիբալդ մրցանակակիրների» ցանկում։ Մրցանակը հանձնվում է արվեստի, գիտության, քաղաքականության բնագավառի որևէ կարկառուն ներկայացուցչի լավագույն դիմանկարի համար։ 1990 թվականին Դավիդա Ալենն ստեղծեց Բեթիի դիմանկարը, որն անվանեց Ողջույն Բեթի։

Չերչերն իր ազատ ժամանակը նվիրում էր բացահայտելով Ավստրալիայի ազգային պատկերասրահի ավելի քիչ հայտնի ստեղծագործությունները «Թաքնված գանձեր» հեռուստահաղորդման միջոցով։

Բեթի Չերչերը մահացել է քաղցկեղից 2015 թվականի մարտի 31-ին, 84 տարեկանում։

Ընտանիք 
Բեթին ամուսնացել է Ռոյ Չերչերի հետ (1933–2014)։ Նրանք ունեն 4 զավակ և յոթ թոռ։

Գրքեր

Ծանոթագրություններ

Արտաքին հղումներ 
 Թաքնված գանձեր Բեթի Չերչերի հետ 
 Կենսագրական
 Կենսագրական, Ավստրալիացի նկարիչների բառարան, հեղինակ Glenn R. Cooke
 Կրթական ռեսուրսներ, Բեթի Չերչեր 
 Բեթի Չերչեր Encyclopedia of Women and Leader in Twentieth Century Australia

Ավստրալիացի նկարչուհիներ